KLUBI 700
American Idol tarjoaa tuhansille mahdollisuuden saada mainetta.
Danny Gokeylle esikarsinnat olivat ensiaskel kohti eheytymistä.
Danny Gokey pääsi American Idolin 8. kauden loppukierrokselle.
Hän jäi lopulta 3. sijalle.
Kuukausi ennen esikarsintaa Dannyn vaimo Sofia meni sydänleikkaukseen.
Hän kuoli komplikaatioihin.
Danny sai voimaa kilpailuun uskosta ja Sofian muistosta.
Danny Gokey esittää nyt kappaleen "Tell your heart to beat again".
On elämäsi pirstaleina edessäsi -
tuhansina palasina lattialla.
Ei auta sanat näinä aikoina, kun maailma sinut panee polvilleen.
Et usko, että enää ennallesi palaat.
Pyydä sydäntäsi lyömään taas, sulje silmäsi ja hengitä.
Irti päästä varjoista, astu sisään valoon armon.
Eilisessä asu enää et, -
hyvästi jätä menneelle.
Pyydä sydäntäsi lyömään taas.
Nyt uusi alku mieleen tulvahtaa, -
nyt kaikki hyvin on.
Kädet rakkauden sinut läpi vieneet on, astu askel pienoinen.
Nousee aurinko, ei loppu ole tarinasi.
On matkasi vasta aluillaan.
Pyydä sydäntäsi lyömään taas, silmäsi sulje ja hengitä.
Irti päästä varjoista, astu sisään valoon armon.
Eilisessä asu enää et, -
hyvästit jätä menneelle.
Pyydä sydäntäsi lyömään taas.
Sydänsurut ja arvet olkoot kuvia, -
joista muistat, ken on hän, joka sinua kantoi.
Näkee rakkaus sinua pidemmälle, -
taivaassa asiat käännetään parhaaksesi.
Pyydä sydäntäsi lyömään taas, silmäsi sulje ja hengitä.
Irti päästä varjoista, astu sisään valoon armon.
Eilisessä asu enää et, -
hyvästi jätä menneelle.
Pyydä sydäntäsi lyömään taas.
Sydäntäsi lyömään taas.
Lyömään taas.
Se oli kaunista, Danny. ―Suuret kiitokset.
Laulusi sanat olivat liikuttavat.
Ne kumpusivat omista sydänsuruistasi ja menetyksestäsi.
Olin aivan murtunut, kun menetin vaimoni kuukausi ennen ohjelmaa.
Kun on toivottomassa tilassa, -
Jumala on vieressä ja sanoo, ettei kaikki ole ohi.
"Pyydä sydäntäsi lyömään taas." Kaikki ei ole ohi.
Kannamme mukana usein menneisyyden tuskaa.
Kirjoitin kirjan, koska Jumala oli antanut minulle tarinan kerrottavaksi.
Kirjasi kertoo siitä, että pimeimpinä aikoinakin edessä on toivoa.
Kilpailu auttoi sinua varmaan pääsemään yli Sofian kuolemasta.
Sait jotakin muuta ajateltavaa.
Aluksi en halunnut osallistua. Se oli viimeinen tilaisuuteni ikärajojen takia.
Lupasin Sofialle osallistua. En tiennyt, että Jumala kirjoitti tarinaa.
Jumala sanoi: "Käännä sivua." Jumala luo kaiken uudeksi.
Jumala kirjoittaa aina jotakin tarinaa.
Niin kirjoittaa, ja se muuttuu koko ajan paremmaksi. En tiennyt sitä silloin.
En tiennyt, että paraneminen, toivo ja uusi elämä odottivat.
Yhdessä vaiheessa Jumala sanoi: "Sinun on pakko päästää irti."
Pidin tiukasti kiinni tapahtuneesta ja kyselin, miksi niin oli tapahtunut.
Jumala sanoi: "Pakota otteesi irtoamaan." Tulppa irtosi sydämestäni.
Kaikki kielteiset tunteet lähtivät. Näin toivon, jonka Jumala asetti eteeni.
Kirjassasi kerrotaan toivosta. Haluan sanoa heille, -
jotka kamppailevat ja kärsivät: Tämä kirja auttaa teitä eteenpäin.
Kerro "Sofian sydän" -järjestöstä.
Sofialla oli henkivakuutus, josta emme tienneet.
Perustin järjestön niillä rahoilla. En tiennyt, mitä olin tekemässä.
Pari vuotta sen jälkeen eräs mies lahjoitti minulle rakennuksen.
Autamme perheitä. Annamme heille ruokaa, vaatteita ja majapaikan.
Autamme heitä suunnittelemaan tulevaisuuttaan.
Tarinahan on kuin Room. 8:28:sta.
Meidän on luotettava Jumalan kaikkivaltiaaseen suunnitelmaan.
Mitä haluat ihmisten saavan kirjastasi? Milloin uusi CD:si muuten ilmestyy?
Se ilmestyy keväällä 2014. En tiedä vielä päivämäärää.
Mikä on tärkeintä kirjassasi? ―Lupaan heille kirjassa, -
että synkimmilläkin hetkillä on tarkoitus. Elämä ei lopu siihen.
On suljettava ovi eiliseen.
On sanottava: "En ymmärrä tätä. Jumala vie minut tästä läpi."
Tartu Jumalaa kädestä.
En tiennyt sitä, kun elämäni oli menossa pirstaleiksi.
Jumala muovasi minut, kun olin rikki. Monet hyötyvät nyt rikkoutumisestani.
Sillä tavoin Jumala toimii. Hän mursi leivän ja jakoi siitä kansanjoukoille.
Se sattuu. Olet mennyt uudestaan naimisiin, ja teillä on vauva.
Minulla on 8-kuukautinen poika. Tätäkään en olisi osannut aavistaa.
Onneksi en luovuttanut. Kaikki tämä odotti toisella puolella.
Kiitämme sinua siitä, että tulit mukaan ohjelmaan ja toivon sanomasta.
Katsokaa myös Dannyn kulissien- takainen haastattelu nettisivuiltamme.
Danny on myös kirjoittanut kirjan, josta juuri keskustelimme.
Sen nimi on "Hope in Front of Me".
Älkää unohtako hänen singleään "Tell Your Heart to Beat Again".
Se ilmestyy iTunes-verkkokaupassa.
Se ilmestyy iTunesissa syksyllä. Kerron somessa, koska se ilmestyy.
Se on esimakua Dannyn ensi vuonna ilmestyvästä albumista. Kiitos, Danny.
Te lähetätte ystävällisesti meille kysymyksiä sähköpostitse.
Yritämme vastata joihinkin kysymyksiin tässä ohjelmassa.
Katsotaan, mitä postilaatikossa on.
Lee kysyy: "Olen aina miettinyt, miten kristityt löytävät armolahjansa.
Mitä mieltä te olette?" Vastaamme tähän kohta.
Aids-diagnoosi. ―Miksi annoit sen tapahtua?
Vuosi elinaikaa. ―Pääsin tuskin ylös vuoteesta.
Äiti selvisi kuolemantuomiosta.
Sanoin lääkärille: "Tiedän, että Jumala voi parantaa minut."
Leikin 2-vuotiaan Jia Qin kanssa. Kutsuin häntä nimeltä monta kertaa.
Poika ei vastannut. Vein hänet sairaalaan. Lääkäri vahvisti pelkoni.
Jia Qi oli kuuro. Olin todella huolissani pojan tulevaisuudesta.
CBN KUSTANSI KUULOKOJEEN.
Nykyään Jia Qi kuulee kaiken. Hän ilmaisee itseään hyvin.
Mahdollistat tällaisia asioita, kun ryhdyt CBN:n kumppaniksi.
Tuhannet saavat uuden elämän, koska sinä välitit ja lahjoitit rahaa.
Kiitokset heille, jotka ovat liittyneet hiljattain Klubi 700:aan.
Monien elämä muuttuu apunne ansiosta. Tarkkailkaa postianne.
Ihmeitä tapahtuu, kun me autamme yhdessä.
Haluaisitko vastata kysymyksiin? ―Jos niin haluat. ―Minä haluan.
Lee kirjoittaa: "Miten kristityt löytävät armolahjansa?
Mitä Raamattu sanoo asiasta? Mitä mieltä olette?"
Minusta Raamatussa ei sanota asiaa kovin selvästi.
Jos koet, että sinun pitää rukoilla sairaan puolesta ja tämä paranee, -
sinulla on silloin tämä armolahja. Jos saat tiedon sanat tai profetoit, -
voit sanoa, että olet saanut ne lahjat Herralta.
Emme vain istuskele ja kysele Jumalalta, mitä lahjoja meillä on.
Alamme vain tehdä niitä asioita. Vauva haluaa oppia kävelemään.
Aluksi muut auttavat, mutta ennen pitkää vauva kävelee.
Beth kirjoittaa: "Jumala johdatti minua ryhtymään ammattitanssijaksi, -
mutta minulla on aina kipuja. Saan vammoja. Olen rukoillut parantumista.
Kivut tekevät tanssimisesta vaikeaa. Jumala paransi meidät ristillä.
Mikään ei ole muuttunut. Miksi Jumala ei ole vastannut rukouksiini?"
En osaa sanoa, miksi Jumala ei ole vastannut rukouksiisi.
Tanssiminen rasittaa kovasti kehoa.
Kun vanhenee, keho ei pysty käsittelemään rasitusta.
Nuorena voi tehdä spagaatteja ja hyppyjä, joihin ei pysty vanhempana.
Tätä tapahtuu urheilijoille kaikkialla. Miksi Jumala ei vastaa heille?
John McEnroy pyysi meitä rukoilemaan kerran puolestaan.
Hän sanoi: "Tarvitsen uudet jalat."
Ihmisen keho kuluu. Miksi Jumala ei ole vastannut rukoukseesi?
Jumala näyttää ehkä sinulle, että olisi aika tehdä jotakin muuta.
Voisit ehkä opettaa tanssia.
Turhautunut uusi vaimo kirjoittaa: "Mieheni entinen vaimo ei ole kiva.
Hän heittää lapsille tekemäni synttärikakut pois.
Yritän olla ystävällinen ja hymyilen hänelle, mutta hän ei hymyile takaisin.
Mitä teen? Pitäisikö minun edelleen tehdä kakkuja?
Pitääkö lasten kärsiä hänen takiaan?"
Palaa takaisin maan pinnalle.
Hän on närkästynyt sinulle, koska veit hänen miehensä, -
tai ainakin hän paheksuu rooliasi miehen elämässä.
Hän luuli olevansa ykkönen, eikä enää ole sitä.
Kakku on niin kuin hieroisit suolaa haavaan.
Hän sai lasten huoltajuuden. En tiedä, miksi. Äidit saavat usein huoltajuuden.
En tiedä, mitä ennen eroa tapahtui. En osaa vastata tähän.
Voin vain vastata, että osoita edelleen rakkautta.
Kakkujen tekeminen on ajan tuhlausta. ―Säästä jauhot.
Rodolfo kirjoittaa: "Mitä miehen pitäisi pukea kirkkoon Raamatun mukaan?"
Revityt farkut ja varvastossut, mitä muutakaan näin rannan lähellä.
Vakavasti puhuen naisten tulee pukeutua vaatimattomasti.
Luulen, että miesten myös. En tiedä, onko Raamatussa tarkkoja ohjeita.
Joissakin seurakunnissa on menty mielestäni liian pitkälle tässä.
Herran huoneessa pitää osoittaa kunnioitusta. On aika ylistää.
Lähestymme Herraa. VT:ssä on pappeja koskevia säädöksiä.
Pappi ei voinut kävellä ylös portaita, etteivät alusvaatteet näkyneet.
Säännöt olivat tarkkoja. Ylipapilla oli kaapu.
Hänellä oli urim ja tummim. Hän oli pukeutunut erityisiin vaatteisiin.
Sinun on ymmärrettävä, että menet Jumalan eteen.
On tärkeää ymmärtää se.
Ihmiset tulevat kirkkoon revityissä farkuissa ja varvastossuissa...
Sellaista tapahtuu seudullamme.
Se alkoi luullakseni 70-luvulla.
Niin, silloinhan oli Jeesus-hippejä, mutta täytyy olla kunnioitusta.
Ennen vanhaan kirkkoon pukeuduttiin hienosti. Enää ei tarvitse, -
mutta täytyy pukeutua säädyllisesti.
En voi antaa vastaukseksi mitään tiettyä raamatunjaetta.
Paitsi: "Palvelkaa Herraa ilolla, tulkaa hänen kasvojensa eteen riemulla."
Debbie: "Uskon, että Jumala tekee ihmeitä, mutta en usko, -
että kaikki paranevat maan päällä. Jeesuskaan ei parantanut kaikkia.
On suurempi ihme, että Jumala antaa ihmisille armoa kestää sairautta.
Miksi ette tuo esiin tätä?"
Olet tainnut itse kirjoittaa Jumalan tahdon. Raamatussa ei sanota noin.
Jeesus paransi kaikki, jotka pyysivät paranemista.
Hän ei tietenkään parantanut kaikkia maailman ihmisiä.
Jeesus paransi kaikki luokseen tulleet, jotka pyysivät parantamista.
On väistelyä sanoa, että ihmiset paranevat, kun kuolevat.
Se on ulospääsytie meille kaikille.
Tietysti me paranemme, kun saamme uuden ruumiin.
Meillä on ylösnousemusruumis. ―Kaikki paranevat taivaassa.
Kyllä. Taivaassa ei ole kainalosauvoja, kyyneleitä tai surua, -
mutta ei ole Raamatun mukaista rakentaa teologiaa sen varaan.
Miksi emme siis puhu siitä? Uskon, että se on totta.
Uskon myös, että Jeesus haluaa meillä olevan uskoa.
Hän haluaa, että todella uskomme Häntä.
Kun sanotaan, että jokin on Jumalan tahto, se on paras ulospääsytie.
"Oi Jumala, paranna rouva Smith, jos se on tahtosi mukaista."
Usko kuolee aina, kun sanotaan niin. Älä rukoile, ellei se ole Jumalan tahto.
Selvitä ensin, mikä Jumalan tahto on. Puhu sitten Jumalan Sanaa.
Älä lisää siihen: "Jos se on tahtosi" vain päästäksesi pinteestä.
Kiitos kysymyksistä. Kohta kerromme naisesta, joka sai aids-tartunnan, -
vaikkei juonut, käyttänyt huumeita eikä harrastanut irtosuhteita.
Olin vihainen Jumalalle. "Jumala, miksi annoit tämän tapahtua?"
Tauon jälkeen saatte tietää, miten nainen selviytyi.
Hei, onko tämä laite päällä?
Lapset, pidättekö peleistä? Pidättekö uusista asioista?
Silloin te pidätte uudesta lasten Superkirja-sovelluksesta.
Voitte pelata ja katsoa videoita. Saatte vastauksia kysymyksiinne.
Voit ladata uuden Superkirja- sovelluksen ilmaiseksi iTunesista.
On olemassa tauti nimeltä aids. Immuunikatotauti.
Mistä tauti on peräisin? Luullakseni Afrikasta.
WHO teki Kongossa kokeita apinoiden viruksella.
Sitä käytettiin polion vastaiseen taisteluun.
Virusta pantiin sokeripaloihin ja niitä annettiin afrikkalaisille.
200 000 ihmistä osallistui kokeeseen.
Apinoiden tauti siirtyi ensi kertaa ihmiseen.
Tämä kamala asia kehittyi siitä. Aids tarttuu usein seksisuhteista.
Se yleistyi ensin homoseksuaalien keskuudessa, -
mutta on sittemmin levinnyt heteroseksuaaleihin.
Aidsia ei voi parantaa.
Aids heikentää jatkuvasti immuunijärjestelmää.
Keho ei pysty puolustautumaan muita tauteja vastaan.
Kun Elizabeth Charity sai aids-diagnoosin, lääkärit sanoivat, -
että hänen kuolemansa oli vain ajan kysymys. Elizabeth oli eri mieltä.
Hänestä oli vain ajan kysymys, että hänet parannettaisiin.
Tapasin Oliverin kävellessäni kadulla. Tunsin hänet, mutta en kunnolla.
Tavatessaan Oliverin Liz Charity oli sinkku eikä etsinyt suhdetta.
Pian he olivat onnellisesti naimisissa. Oliverin terveys alkoi reistailla.
Aloin nähdä merkkejä siitä, että Oliverin terveydentila huononi.
Hänen painonsa putosi, ja hän oli todella sairas.
Silloin Jumala käski minua rukoilemaan hänen puolestaan.
Oliver kieltäytyi menemästä lääkäriin. Liz alkoi saada terveysongelmia.
Sain ihottumia. Oloni oli huono.
Silloin menin lääkärintarkastukseen.
Liz ei ollut varautunut uutisiin. Lizillä ja hänen miehellään oli aids.
Heillä oli alle vuosi elinaikaa.
Olin vihainen Jumalalle. Miksi Hän salli tällaista tapahtuvan?
Lizin poika Antoine muistaa tämän.
Olin loukkaantunut ja peloissani.
Kielsin tosiasiat. Äitini ei harrastanut irtosuhteita, juonut eikä polttanut.
Jumala, miksi äitini sai aidsin?
Oliver kuoli tulehdukseen aivoissa.
Sairaus tuhosi Lizin immuunijärjestelmää ja kehoa.
Tri Wheeler muistelee Lizin kuntoa.
Aids oli kehittynyt jo pitkälle. Liz oli laihtunut kovasti.
Oli viitteitä siitä, ettei immuunijärjestelmä toiminut.
Lizin suussa oli hiivatulehdus. Hän oli heikossa kunnossa.
Äiti ja pojat rukoilivat ihmettä.
Pyysin, että Jumala parantaisi äidin ja antaisi tälle lisää elinvuosia.
Sitten Liz sai kuulla, että hänellä oli tulehdus aivoissa.
Silloin rukoilin todella. Sanoin: "Herra, tiedän, -
että lupasit parantaa minut. Luotan täysin Sinun lupaukseesi."
Tulehdus hävisi pian. Lizin piti edelleen syödä lääkkeitä.
Lääkkeillä oli vakavia sivuvaikutuksia.
Sain lääkkeestä nokkosihottuman. Olin turvonnut ja sairas.
Pystyin tuskin nousemaan ylös vuoteesta.
Tri Wheeler hoiti Liziä uudella menetelmällä.
Liz uskoo, että hoito oli rukousvastaus.
Immuunijärjestelmäni alkoi parantua. Pyhä Henki sanoi minulle: -
"Olen pitänyt sinut elossa tämän lääkkeen kehittämiseen asti."
Lääkärit olivat ihmeissään. Liz on ollut elossa jo 2 vuotta, ja hän on terve.
Lizin immuunijärjestelmä korjaantui. Hän lihoi entiseen painoonsa.
Sitten hänen kehonsa voitti viruksen.
Lääkäreillä tutkivat koko ajan Lizin verinäytteitä eivätkä löytäneet virusta.
Vielä nytkään virusta ei löydy. Liz ottaa nykyään pillerin päivässä.
Koettelemuksensa ajan Liz uskoi, että Jumala raivaisi tien parantumiselle.
Silloinkin, kun he sanoivat: "Ymmärrätkö, mikä tauti sinulla on?"
Sanoin: "Tiedän, että Jumala voi parantaa minut."
Sanon potilaille, että heidän pitää ottaa lääkkeensä.
Ystävän tai perheenjäsenen on oltava heidän luonaan 6―12 kuukautta, -
ja heillä on oltava tahtoa elää. Monet saavat tukea hengellisyydestä.
Tiedän, että Jumala vastaa yhä rukouksiin. Äitini on elävä ihme.
Hän sai nähdä minun menevän naimisiin ja saavan kaksi lasta, -
joita hän rakastaa palavasti. Hän sai tilaisuuden elää.
En voisi kuvitellakaan, ettei äiti olisi täällä nyt.
Lizin elämällä on uusi merkitys
Olen alkanut nauttia pienistä asioista.
Lapsenlapsistani, pojistani ja heidän vaimoistaan.
Käyn pitkillä kävelyretkillä ja keskustelen Jumalan kanssa.
On ihanaa tietää, että Jumala rakastaa minua suuresti.
Hän sanoi: "Voit puhua kuolemalle ja sanoa sille: Pois tieltä.
Voit elää täyttä elämää Jeesuksen veren vuoksi."
Elämä ja terveys ovat ihania asioita.
Edithin jalka leikattiin, kun hän oli 14-vuotias.
Jalka turposi ja oli kipeä. Tilanne vain paheni.
Hänellä ei ollut sairausvakuutusta.
Sait tiedon sanat: "Ota vastaan vastaus. Julista, että se on täytetty."
Edith laittoi käden nilkan päälle ja julisti nilkan terveeksi.
Pian sen jälkeen hän teki koiransa kanssa pitkiä kävelyretkiä.
Herran voima on suuri. Hän on suurempi kuin murtuneet luut tai aids.
Isä, Terry ja minä rukoilemme niiden katsojien puolesta, jotka kärsivät.
Vastustamme tauteja ja sairauden henkeä Jeesuksen nimessä.
Kehosi parantukoon.
Tule tuntemaan Jumalan voitelu, Jeesuksen nimessä. Aamen.
Kiitos, että katsoitte ohjelmaa.
Kiitos lähettämistänne kysymyksistä. Voitte myös soittaa meille.
Päätämme psalmin 30 sanoihin: -
"Sillä silmänräpäyksen kestää hänen vihansa, eliniän hänen armonsa."
Olen Pat Robertson. Hei hei.
Sinulla on kaikki, minkä piti tehdä sinut onnelliseksi.
Ura, perhe ja ystävät.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita heille.
Suomennos: Anna Voionmaa